- És ennyitől feladod, Ebony L. Drake? - kérdésem élcelődő, de nem bántó. Provokatív, de nem lekezelő. Nem szükséges többet mondanom, tudom, hogy tudja, hogy értem. Több ő ennél. Több elrontott küldetéseknél, több a torkát fojtogató gombócnál, több tehetetlen vállvonásnál. Fel fog állni és be fogja bizonyítani a Klávénak, hogy érdemes észrevenni, érdemes vele számolni, és elbír mindennel, amit elé sodor az élet; én ebben hiszek. Benne hiszek. Meg magamban, ugyanis segíteni fogok neki.